

Gregorčičeva ulica 20–25, 1000 Ljubljana T: +386 1 478 1000

 F: +386 1 478 1607

 E: gp.gs@gov.si

 http://www.vlada.si/

Številka: 06101-6/2022/3

Datum: 10. 11. 2022

**POROČILO MINISTRSTVA ZA FINANCE O OPRAVLJENIH POSTOPKIH INŠPEKCIJSKEGA NADZORA NAD PORABO SREDSTEV DRŽAVNEGA PRORAČUNA**

**V OBDOBJU OD 1. 1. DO 30. 6. 2022**

**Ljubljana, september 2022**

**Kazalo**

[1. UVOD 3](#_Toc114466816)

[1.1 Pravne podlage za izvajanje nalog proračunske inšpekcije 3](#_Toc114466817)

[1.2 Inšpekcijske naloge na podlagi Zakona o javnih financah in drugih pravnih podlag 3](#_Toc114466818)

[1.2.1 Stranke v postopku inšpekcijskega nadzora 5](#_Toc114466819)

[1.2.2 Ukrepi v postopku inšpekcijskega nadzora 5](#_Toc114466820)

[1.2.3 Poročanje proračunskih uporabnikov o izvedbi predlaganih ukrepov 6](#_Toc114466821)

[1.2.4 Javna objava poročil, odločb in zapisnikov proračunske inšpekcije 6](#_Toc114466822)

[2. LETNI NAČRT DELA PRORAČUNSKE INŠPEKCIJE ZA LETO 2022 7](#_Toc114466823)

[2.1 Priprava letnega načrta dela 7](#_Toc114466824)

[2.2 Izvajanje letnega načrta dela za leto 2022 8](#_Toc114466825)

[2.2.1 Redni inšpekcijski nadzori 8](#_Toc114466826)

[2.2.2 Obravnava prijav, pritožb, sporočil in drugih vlog 9](#_Toc114466827)

[2.3 Vodenje prekrškovnih postopkov in odkrivanje sumov storitve kaznivih dejanj 10](#_Toc114466828)

[2.4 Izvajanje nadzorov za zmanjšanje tveganja okužbe in širjenja okužbe z virusom SARS-Cov-2 11](#_Toc114466829)

[3. ANALIZA IZVEDENIH INŠPEKCIJSKIH NADZOROV 12](#_Toc114466830)

[3.1 Vrste proračunskih uporabnikov in obseg nadziranih proračunskih sredstev 12](#_Toc114466831)

[3.2 Ugotovljene nepravilnosti in pomanjkljivosti ter predlogi ukrepov za njihovo odpravo 13](#_Toc114466832)

[3.3 Učinki izvedenih inšpekcijskih nadzorov in predlogov ukrepov 14](#_Toc114466833)

[4. POVZETEK ZAKLJUČENIH NADZOROV, UGOTOVLJENIH NEPRAVILNOSTI IN SPREJETIH UKREPOV 15](#_Toc114466834)

Priloga: ZAPISNIKI 2022 – I. POLL.

# 1. UVOD

Poročilo Ministrstva za finance o opravljenih postopkih inšpekcijskega nadzora nad porabo sredstev državnega proračuna v obdobju od 1. 1. do 30. 6. 2022 je pripravljeno na podlagi 106. člena Zakona o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 – popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677), [55/15](http://www.uradni-list.si/1/objava.jsp?sop=2015-01-2277) – ZFisP, [96/15](http://www.uradni-list.si/1/objava.jsp?sop=2015-01-3772) – ZIPRS1617, [13/18](http://www.uradni-list.si/1/objava.jsp?sop=2018-01-0544) in 195/20 – odl. US), ki določa, da Ministrstvo za finance o opravljenem nadzoru, ugotovitvah in odločitvah obvešča Vlado Republike Slovenije in Računsko sodišče Republike Slovenije, Vlada Republike Slovenije pa polletno Državni zbor Republike Slovenije.

Poročilo je pripravil Urad Republike Slovenije za nadzor proračuna, ki kot organ v sestavi Ministrstva za finance izvaja naloge proračunskega inšpekcijskega nadzora. Opravljanje nalog je organizirano v Sektorju proračunske inšpekcije.

V poročilu so prikazani zbirni podatki o nadzorih, izvedenih v obdobju od 1. 1. do 30. 6. 2022, ter osnovni podatki o posameznih nadzorih. Podrobni podatki so razvidni iz zapisnikov o opravljenih nadzorih, ki so v prilogi tega poročila, dostopni pa so tudi na povezavah, navedenih v točki 4 tega poročila.

## 1.1 Pravne podlage za izvajanje nalog proračunske inšpekcije

Urad RS za nadzor proračuna oziroma proračunska inšpekcija je določena kot inšpekcijski ali prekrškovni organ v večjem številu predpisov, in sicer:

* v Zakonu o javnih financah (ZJF) kot inšpekcijski in prekrškovni organ,
* v Zakonu o preglednosti finančnih odnosov in ločenem evidentiranju različnih dejavnosti (ZPFOLERD-1) kot inšpekcijski in prekrškovni organ,
* v Zakonu o financiranju občin (ZFO-1) kot inšpekcijski organ nad namensko rabo sredstev iz državnega proračuna, namenjenih za sofinanciranje posameznih nalog ali programov občin in sofinanciranje investicij in prekrškovni organ v zvezi s kršitvami 18. člena tega zakona,
* v Zakonu o izvrševanju proračunov Republike Slovenije (ZIPRS) kot inšpekcijski in prekrškovni organ v zvezi s kršitvami posameznih določb tega zakona,
* v Zakonu o šolski prehrani (ZŠolPre-1) kot inšpekcijski organ v zvezi z izvajanjem nadzora nad poslovanjem in namenskostjo porabe sredstev po tem zakonu,
* v Zakonu o lekarniški dejavnosti (ZLD-1) kot inšpekcijski in prekrškovni organ v zvezi z razpolaganjem oziroma načinom porabe sredstev po tem zakonu,
* v Zakonu o poslancih (ZPos), Zakonu o funkcionarjih v državnih organih (ZFDO), Zakonu o ustavnem sodišču (ZUstS), Zakonu o računskem sodišču (ZRacS-1) in Zakonu o varuhu človekovih pravic (ZVarCP-UPB2) kot prekrškovni organ v zvezi z uveljavljanjem pravice do nadomestila,
* Zakon o dodatnih ukrepih za preprečevanje širjenja, omilitev, obvladovanje, okrevanje in odpravo posledic COVID – 19 – ZDUPŠOP.

## 1.2 Inšpekcijske naloge na podlagi Zakona o javnih financah in drugih pravnih podlag

Osnovna in s tem tudi najobsežnejša naloga proračunske inšpekcije je inšpekcijski nadzor nad izvajanjem ZJF in drugih predpisov, ki urejajo poslovanje s sredstvi proračuna Republike Slovenije.

Cilj izvajanja proračunskega inšpekcijskega nadzora je zagotavljanje izvajanja ZJF in drugih predpisov, ki urejajo poslovanje s sredstvi proračuna Republike Slovenije, zagotavljanje pravilnega in zakonitega poslovanja proračunskih uporabnikov pri porabi sredstev proračuna, ugotavljanje morebitnih nepravilnosti in predlaganje sprejemanja ustreznih ukrepov s ciljem odprave ugotovljenih nepravilnosti, izboljšanja poslovanja s sredstvi proračuna in preprečevanja nepravilnosti.

Na izvajanje inšpekcijskega nadzora se nanašajo členi 102. do 106. ZJF, ki določajo:

* področje izvajanja nadzora,
* osebe, ki opravljajo inšpekcijski nadzor (proračunski inšpektorji),
* naloge proračunskih inšpektorjev,
* odgovornost proračunskih inšpektorjev,
* obveznost stalnega usposabljanja proračunskih inšpektorjev,
* stranke v postopku,
* obveznosti proračunskih uporabnikov in drugih prejemnikov sredstev državnega proračuna pri izvajanju inšpekcijskega nadzora,
* posebna pooblastila proračunskih inšpektorjev (ukrepe in priporočila),
* pritožbeni organ in
* obveznost polletnega poročanja.

Za postopkovna vprašanja, ki niso urejena v ZJF, proračunska inšpekcija pri izvajanju inšpekcijskega nadzora uporablja določbe Zakona o splošnem upravnem postopku (Uradni list RS, št. [24/06](http://www.uradni-list.si/1/objava.jsp?sop=2006-01-0970) – UPB, [105/06](http://www.uradni-list.si/1/objava.jsp?sop=2006-01-4487) – ZUS-1, [126/07](http://www.uradni-list.si/1/objava.jsp?sop=2007-01-6415), [65/08](http://www.uradni-list.si/1/objava.jsp?sop=2008-01-2816), [8/10](http://www.uradni-list.si/1/objava.jsp?sop=2010-01-0251) in [82/13](http://www.uradni-list.si/1/objava.jsp?sop=2013-01-3034) in 175/20 – ZIUOPDVE; ZUP) in posamezne določbe Zakona o inšpekcijskem nadzoru (Uradni list RS, št. [43/07](http://www.uradni-list.si/1/objava.jsp?sop=2007-01-2353) – uradno prečiščeno besedilo in [40/14](http://www.uradni-list.si/1/objava.jsp?sop=2014-01-1619); ZIN), ki se od uveljavitve novele zakona ZIN-B z 6. 6. 2014 uporabljajo za proračunsko inšpekcijo.

Pri vodenju prekrškovnega postopka v zvezi s prekrški po ZJF proračunska inšpekcija kot postopkovni predpis uporablja Zakon o prekrških (Uradni list RS, št. [29/11](http://www.uradni-list.si/1/objava.jsp?sop=2011-01-1376) – uradno prečiščeno besedilo, [21/13](http://www.uradni-list.si/1/objava.jsp?sop=2013-01-0786), [111/13](http://www.uradni-list.si/1/objava.jsp?sop=2013-01-4126), [74/14](http://www.uradni-list.si/1/objava.jsp?sop=2014-01-3062) – odl. US, [92/14](http://www.uradni-list.si/1/objava.jsp?sop=2014-01-3705) – odl. US, [32/16](http://www.uradni-list.si/1/objava.jsp?sop=2016-01-1364), [15/17](http://www.uradni-list.si/1/objava.jsp?sop=2017-01-0740) – odl. US, 73/19 – odl. US, 175/20 – ZIUOPDVE in 5/21 – odl. US; ZP-1).

Skladno s 102. členom ZJF proračunska inšpekcija izvaja inšpekcijski nadzor nad izvajanjem tega zakona in predpisov, ki urejajo poslovanje s sredstvi državnega proračuna. S tem zagotavlja izvajanje inšpekcijskega nadzora nad več kot 10 milijardami proračunskih sredstev letno in nad več kot 800 neposrednimi in posrednimi proračunskimi uporabniki, ki prejemajo sredstva iz državnega proračuna.

Proračunska inšpekcija nima pristojnosti izvajanja inšpekcijskega nadzora nad sredstvi proračunov občin in nad lastnimi sredstvi proračunskih uporabnikov. Izjemo od tega pa predstavlja pristojnost izvajanja inšpekcijskega nadzora nad namensko porabo sredstev, ki jih je občina prejela iz državnega proračuna za sofinanciranje posameznih nalog ali programov občin in sofinanciranje investicij ter pristojnost izvajanja nadzora, kot jo določa ZPFOLERD-1 (Uradni list RS, št. 33/11).

Naloge inšpekcijskega nadzora skladno s 102. členom ZJF opravljajo proračunski inšpektorji kot uradne osebe s posebnimi pooblastili. Proračunski inšpektorji samostojno opravljajo naloge inšpekcijskega nadzora, izdajajo zapisnike, odločbe in sklepe v upravnem postopku ter predlagajo in odrejajo druge ukrepe, za katere so pooblaščeni.

Proračunski inšpektorji obravnavajo tudi prijave, pritožbe, sporočila in druge vloge v zadevah iz svoje pristojnosti in vlagatelje na njihovo zahtevo obveščajo o predlaganih ukrepih.

Pri opravljanju nalog inšpekcijskega nadzora proračunski inšpektorji skladno s prvim odstavkom 18. člena ZIN in drugim odstavkom 45. člena ZP-1 samostojno vodijo in odločajo v prekrškovnem postopku.

## 1.2.1 Stranke v postopku inšpekcijskega nadzora

Skladno s 103. členom ZJF so stranke v inšpekcijskem postopku neposredni in posredni uporabniki (NPU, PPU) državnega ali občinskega proračuna za sredstva, prejeta iz državnega proračuna.

Drugi prejemniki sredstev proračuna RS (DPS), to so fizične ali pravne osebe, ki na podlagi pogodbe, sklenjene z neposrednim uporabnikom, odločbe ali sklepa neposrednega uporabnika, prejmejo proračunska sredstva, morajo proračunskemu inšpektorju omogočiti opravljanje inšpekcijskega nadzora za sredstva, pridobljena iz državnega proračuna, ter dati vse zahtevane podatke, listine, poročila, ki se nanašajo na inšpekcijski nadzor in omogočiti računalniško obdelavo teh podatkov. DPS imajo v inšpekcijskem postopku na podlagi določb ZJF v povezavi z ZUP status stranskega udeleženca, ki v postopku varuje svoje pravne koristi, zato morajo proračunski inšpektorji med postopkom po uradni dolžnosti skrbeti, da so v njem udeleženi vsi, na katerih pravice ali pravne koristi bi lahko vplivala odločitev inšpektorja.

Skladno s 18. členom ZPFOLERD-1 so stranke v inšpekcijskem postopku državni organi, organi samoupravnih lokalnih skupnosti, javna podjetja in pravne osebe, samostojni podjetniki ali podjetnice ter zasebniki ali zasebnice, ki na podlagi izključne ali posebne pravice ali javnega pooblastila izvajajo dejavnosti v splošnem interesu (izvajalci z izključnimi ali posebnimi pravicami ali pooblastili), katerim državni organi ali organi samoupravnih lokalnih skupnosti, neposredno ali posredno prek drugega javnega podjetja, dodelijo javna sredstva.

Na podlagi 56. člena ZDUPŠOP so stranke v inšpekcijskem postopku pravne in fizične osebe javnega ali zasebnega prava (upravičenci do pomoči za nakup hitrih antigenskih testov na virus SARS-CoV-2 za samotestiranje za obdobje ukrepa obveznega samotestiranja, ki je veljal od 8. novembra 2021 do 28. februarja 2022).

## 1.2.2 Ukrepi v postopku inšpekcijskega nadzora

Če pri opravljanju inšpekcijskega nadzora proračunski inšpektor ugotovi, da je bil kršen zakon, predpis ali posamičen akt, katerega izvajanje nadzoruje, ima pravico in dolžnost postopati oziroma ukrepati v okviru možnosti, ki jih določata prvi in drugi odstavek 104. člena ZJF (posebna pooblastila). V kolikor ZJF postopkovnih določil ne določa, proračunski inšpektor postopa po določilih specialnega predpisa v povezavi z določbami Zakona o inšpekcijskem nadzoru.

Proračunski inšpektor glede na vrsto ugotovljene kršitve in glede na njene posledice za javni interes izda odločbo za vzpostavitev zakonitega stanja, v zapisniku predlaga pristojnemu organu sprejem ustreznih ukrepov, uvede postopek o prekršku iz svoje pristojnosti, predlaga drugemu pristojnemu organu uvedbo postopka o prekršku ali poda ovadbo pristojnemu organu za kazniva dejanja, ki se preganjajo po uradni dolžnosti (ukrepi na podlagi prvega odstavka 104. člena ZJF).

Če pa pri opravljanju inšpekcijskega nadzora ugotovi nepravilnosti, za katere oceni, da jih neposredni ali posredni uporabnik lahko odpravi z ustreznimi ukrepi v poslovanju, mu v inšpekcijskem zapisniku poda predlog oziroma priporočilo za sprejem potrebnih ukrepov (predlogi ukrepov na podlagi drugega odstavka 104. člena ZJF).

## 1.2.3 Poročanje proračunskih uporabnikov o izvedbi predlaganih ukrepov

Proračunski uporabnik, ki mu inšpektor na podlagi drugega odstavka 104. člena ZJF v zapisniku predlaga sprejem ustreznih ukrepov v poslovanju, je dolžan v roku, ki ga določi inšpektor, poročati o izvedbi predlaganih ukrepov za odpravo ugotovljenih nepravilnosti in pomanjkljivosti.

Rok za poročanje določi inšpektor po svoji presoji, pri čemer upošteva objektivne okoliščine posameznega primera, predvsem pa čas, ki je realno potreben za izvedbo predlaganih ukrepov.

Rok praviloma ni krajši od 30 in ne daljši od 90 dni. Če proračunski uporabnik vloži pisno vlogo za podaljšanje roka, ki jo ustrezno utemelji, lahko inšpektor rok podaljša.

Proračunski inšpektor spremlja izvedbo ukrepov, dokler jih nadzirani proračunskih uporabnik v celoti ne izvede. V primeru, da jih ne izvede v danem roku, niti ne zaprosi za podaljšanje roka, ga inšpektor pisno pozove k poročanju.

## 1.2.4 Javna objava poročil, odločb in zapisnikov proračunske inšpekcije

Proračunska inšpekcija na spletni strani urada javno objavlja vsa [polletna poročila](http://www.unp.gov.si/si/delovna_podrocja/proracunska_inspekcija/zapisniki_proracunske_inspekcije/) o opravljenih postopkih inšpekcijskega nadzora nad porabo sredstev proračuna Republike Slovenije od 1. 1. 2007 dalje.

Skladno s priporočilom Inšpekcijskega sveta, ki je bilo dano vsem inšpekcijskim organom, objavlja [odločbe](http://www.unp.gov.si/si/delovna_podrocja/proracunska_inspekcija/zapisniki_proracunske_inspekcije/), izdane v postopkih inšpekcijskega nadzora, skladno s predlogom Komisije Državnega zbora za nadzor javnih financ pa od 1.7.2016 dalje tudi izdane [zapisnike](http://www.unp.gov.si/si/delovna_podrocja/proracunska_inspekcija/zapisniki_proracunske_inspekcije/).

# 2. LETNI NAČRT DELA PRORAČUNSKE INŠPEKCIJE ZA LETO 2022

Proračunska inšpekcija izvaja naloge inšpekcijskega nadzorstva po ZJF na podlagi letnega načrta dela, ki ga za posamezno poslovno leto na podlagi predloga vodje Sektorja proračunske inšpekcije sprejme predstojnik urada in je sestavni del programa dela Urada RS za nadzor proračuna.

## 2.1 Priprava letnega načrta dela

Način priprave letnega načrta dela določa Navodilo za izvajanje postopkov inšpekcijskega nadzora proračunske inšpekcije. Z letnim načrtom dela proračunska inšpekcija zasleduje naslednje cilje:

* zagotavljanje nadzora nad čim večjim številom neposrednih in posrednih proračunskih uporabnikov in nad čim več različnimi področji porabe proračunskih sredstev,
* zagotavljanje nadzora nad čim večjim obsegom proračunskih sredstev,
* zagotavljanje nadzora nad proračunskimi uporabniki na področjih, kjer so bile v preteklosti že zaznane kršitve predpisov,
* zagotavljanje čim hitrejše odzivnosti inšpekcijskega organa v primeru prejetih prijav, pritožb, sporočil, odstopljenih zadev drugih organov ter na druge načine zaznanih nepravilnosti (npr. pri notranjem revidiranju in drugih oblikah nadzora, informacij iz medijev),
* zagotavljanje ponovnih (t.i. »follow-up«) nadzorov pri zavezancih, kjer so že bili izrečeni ukrepi za odpravo nezakonitosti in nepravilnosti pri poslovanju.

Letni načrt dela proračunske inšpekcije je sestavljen iz dveh delov:

* program rednih inšpekcijskih nadzorov,
* okvirni program inšpekcijskih nadzorov na podlagi prijav, pritožb, sporočil in drugih vlog.

Prvi del načrta je poimenski, drugi del, ki se nanaša na inšpekcijske nadzore, uvedene na podlagi prijav, pritožb, sporočil in drugih vlog, pa je določen le v okvirnem številčnem obsegu glede na izkušnje preteklih let.

Proračunska inšpekcija je za leto 2022 načrtovala izvedbo 60 inšpekcijskih nadzorov, od tega:

* 45 rednih inšpekcijskih nadzorov,
* 15 inšpekcijskih nadzorov na podlagi prijav, pritožb, sporočil in drugih vlog.

Poleg inšpekcijskega nadzora zakonitosti, namenskosti, učinkovitosti in gospodarnosti porabe proračunskih sredstev je v letu 2022 prioritetni cilj rednih inšpekcijskih pregledov:

* nadzor nad namenitvijo in porabo presežkov prihodkov nad odhodki javnih lekarniških zavodov in nad vrnjenimi sredstvi ustanoviteljem,
* nadzor nad poslovanjem in namensko porabo sredstev za šolsko prehrano, ki jih prejmejo šole za organizacijo in opravljanje te dejavnosti ter predvideno sodelovanje v nadzorih s šolsko inšpekcijo,
* nadzor nad preglednostjo finančnih odnosov med državnimi organi in lokalnimi skupnostmi ter javnimi podjetji ali subjekti, ki imajo s strani države ali lokalne skupnosti podeljena javna pooblastila za izvajanje dejavnosti v splošnem interesu,
* nadzor nad dodeljevanjem in porabo proračunskih sredstev, ki so dodeljena nevladnim organizacijam,
* nadzor nad izpolnjevanjem pogojev drugih prejemnikov proračunskih sredstev za pridobitev pomoči za nakup testov HAG za samotestiranje in namensko porabo dodeljenih proračunskih sredstev.

Od 45 rednih inšpekcijskih nadzorov jih je 12 (27%) načrtovanih pri neposrednih proračunskih uporabnikih (vladni uradi/ministrstva), 14 (31%) pri posrednih proračunskih uporabnikih (7 – javni izobraževalni zavodi, 2 – drugi javni zavodi in skladi, 4 – javni zavodi po ZPFOLERD-1, 1 – javni lekarniški zavod po ZLD-1) ter 19 (42%) pri upravičencih do pomoči za nakup testov HAG za samotestiranje (17 – pravne osebe, 2 – fizične osebe, ki opravljajo dejavnost).

## 2.2 Izvajanje letnega načrta dela za leto 2022

V obdobju od 1. 1. do 30. 6. 2022 je proračunska inšpekcija izvajala 30 inšpekcijskih nadzorov, 27 rednih in 3 na podlagi prijav, pritožb, sporočil in drugih vlog.

## 2.2.1 Redni inšpekcijski nadzori

Od 27 rednih izvajanih nadzorov, jih je bilo 8 načrtovanih in začetih že v letu 2021.

Pri neposrednih proračunskih uporabnikih (NPU) ni bilo izvajanih nadzorov, pri posrednih proračunskih uporabnikih (PPU) jih je bilo izvajanih 8 (30%), 19 (70%) nadzorov pa pri drugih prejemnikih sredstev, pri pravnih in fizičnih osebah (DPS/PO in DSP/FO), prejemnikih pomoči za nakup testov HAG za samotestiranje.

V izvedenih rednih inšpekcijskih nadzorih, so bile nepravilnosti ugotovljene pri enem zavezancu, ki so bile ustrezno odpravljene že v času nadzora.

Od 27 izvedenih nadzorov jih je 9 zaključenih, ostalih 18 je še v teku.

Tabela 1: Redni inšpekcijski nadzori, izvajani v obdobju od 1. 1. do 30. 6. 2022

|  |  |  |  |  |  |
| --- | --- | --- | --- | --- | --- |
| **Zap. št.** | **Proračunski uporabnik** | **Letni načrt dela za leto** | **Vrsta proračunskega uporabnika** | **Ugotovljene nepravilnosti** | **Zaključeni** |
| 1 | Kraške lekarne Ilirska Bistrica | 2021 | PPU | ne | da |
| 2 | Zavod za gozdove Slovenije | 2021 | PPU  | ne | da |
| 3 | Javni sklad RS za podjetništvo | 2021 | PPU | ne | da |
| 4 | Zavod RS za šolstvo | 2021 | PPU | nadzor je v teku | ne |
| 5 | UL Medicinska fakulteta | 2021 | PPU | nadzor je v teku | ne |
| 6 | JZ Mestne lekarne Kamnik | 2021 | PPU  | ne | da |
| 7 | SB dr. Franca Derganca | 2021 | PPU | ne | da |
| 8 | Inštitut Jožef Štefan | 2021 | PPU | nadzor je v teku | ne |
| 9 | Mestna občina Ptuj | 2022 | DPS/PO | ne | da |
| 10 | Mimovrste spletna trgovina d.o.o. | 2022 | DPS/PO | da | da |
| 11 | Zavod za gozdove Slovenije | 2022 | DPS/PO | ne | da |
| 12 | Nogometni klub Domžale | 2022 | DPS/PO | nadzor je v teku | ne |
| 13 | Občina Brezovica | 2022 | DPS/PO | nadzor je v teku | ne |
| 14 | Srednja zdravstvena in kozmetična šola Celje | 2022 | DPS/PO | ne | ne (vročanje) |
| 15 | OŠ Sostro | 2022 | DPS/PO | nadzor je v teku | ne |
| 16 | Srednja šola za gostinstvo in turizem Celje | 2022 | DPS/PO | nadzor je v teku | ne |
| 17 | Klemen transport, prevoz blaga, Klemen Piškur s.p. | 2022 | DPS/FO | nadzor je v teku | ne |
| 18 | SNG Opera in balet Ljubljana | 2022 | DPS/PO | nadzor je v teku | ne |
| 19 | Ekonomska šola Celje | 2022 | DPS/PO | ne | da |
| 20 | Šentjakobsko gledališče Ljubljana - društvo | 2022 | DPS/PO | nadzor je v teku | ne |
| 21 | Konverzija, spletni marketing d.o.o. | 2022 | DPS/PO | nadzor je v teku | ne |
| 22 | OŠ Antona Ukmarja Koper | 2022 | DPS/PO | ne | ne (vročanje) |
| 23 | OŠ Gustava Šiliha Velenje | 2022 | DPS/PO | nadzor je v teku | ne |
| 24 | Avtotransporti Kastelec, Kastelec Lado s.p. | 2022 | DPS/FO | nadzor je v teku | ne |
| 25 | OŠ Košana | 2022 | DPS/PO | nadzor je v teku | ne |
| 26 | OŠ Glazija | 2022 | DPS/PO | ne | ne (vročanje) |
| 27 | OŠ Primoža Trubarja Laško | 2022 | DPS/PO | ne | ne (vročanje) |

## 2.2.2 Obravnava prijav, pritožb, sporočil in drugih vlog

V obdobju od 1. 1. do 30. 6. 2022 je proračunska inšpekcija prejela 33 in obravnavala 31 prijav, pritožb, sporočil in drugih vlog za uvedbo inšpekcijskega nadzora.

V 2 primerih obravnavanih prijav je bil uveden inšpekcijski nadzor, v ostalih 2 primerih bo inšpekcijski nadzor uveden v drugi polovici leta 2022. V 11 primerih je bilo ugotovljeno, da glede na vsebino sodijo v pristojnost drugih organov, katerim so bile prijave odstopljene v reševanje. V 16 primerih je bilo ugotovljeno, da ne obstajajo razlogi za uvedbo inšpekcijskega nadzora oziroma, da vloge glede na vsebino niti ni mogoče obravnavati kot prijavo. Obravnava preostalih 2 prijav je bila prenesena v drugo polovico leta 2022.

Inšpekcijski nadzor je bil uveden pri 3 posrednih proračunskih uporabnikih. Vsi nadzori so v teku.

Tabela 2: Inšpekcijski nadzori, uvedeni na podlagi prijav, pritožb, sporočil in drugih vlog, izvajani v obdobju od 1. 1. do 30. 6. 2022

|  |  |  |  |  |  |
| --- | --- | --- | --- | --- | --- |
| **Zap. št.** | **Proračunski uporabnik** | **Leto prejema prijave** | **Vrsta proračunskega uporabnika** | **Ugotovljene nepravilnosti** | **Zaključeni** |
| 1 | Pomurske lekarne | 2021 | PPU | nadzor je v teku | ne |
| 2 | Javni štipendijski, razvojni, invalidski in preživninski sklad RS | 2022 | PPU | nadzor je v teku | ne |
| 3 | Osnovna šola Gornja Radgona | 2022 | PPU | nadzor je v teku | ne |

## 2.3 Vodenje prekrškovnih postopkov in odkrivanje sumov storitve kaznivih dejanj

Proračunska inšpekcija na podlagi izvedenih nadzorov v obdobju od 1. 1. do 30. 6. 2022, ni ugotovila dejanj, ki so opredeljena kot prekršek po ZJF-1 ali drugem predpisu, na podlagi katerega ima pristojnost vodenja prekrškovnih postopkov. V navedenem obdobju je nadaljevala z vodenjem prekrškovnih postopkov, začetih v 2021 v zvezi s prekrški, ki jih je v treh primerih[[1]](#footnote-1) zaznala v nadzorih v letu 2021.

Tabela 3: Postopki o prekršku, uvedeni na podlagi ugotovitev v inšpekcijskih nadzorih v letu 2021, vodeni v obdobju od 1. 1. do 30. 6. 2022

|  |  |  |  |  |  |
| --- | --- | --- | --- | --- | --- |
| **Zap. št.** | **Proračunski uporabnik oz. zavezanec** | **Kršitev** | **Vrsta proračunskega uporabnika** | **Odločitev** | **Zaključeni** |
| 1 | Zdravstveni dom Ljubljana | 2021 | PPU | UZ – prekršek neznatnega pomena | da |
| 2 | JZ Športni objekti Maribor | 2021 | PPU | opomin | da |
| 3 | Talum d.d. | 2021 | PPU | opomin | da |

Ravnanj, ki bi po Kazenskem zakoniku (KZ-1) imela znake kaznivega dejanja, proračunska inšpekcija v obdobju od 1. 1. do 30. 6. 2022 ni ugotovila.

## 2.4 Izvajanje nadzorov za zmanjšanje tveganja okužbe in širjenja okužbe z virusom SARS-Cov-2

Zakon o interventnih ukrepih za pomoč pri omilitvi posledic drugega vala epidemije COVID-19 (U. l. RS, št. 203/20; ZIUPOPDVE) je s 55. členom razširil pristojnost nadzora nad izvajanjem ukrepa iz prvega odstavka 39. člena Zakona o nalezljivih boleznih (ZNB) in za nadzor v povezavi z Odlokom o začasnih ukrepih za zmanjšanje tveganja okužbe in širjenja okužbe z virusom SARS-Cov-2 (U. l. RS, št. 188/20, 193/20, 198/20 in 2/21, 5/21, 9/21; 12/21, 15/21, 20/21, 25/21, 27/21, 30/21, 35/21, 40/21, 43/21, 47/21, 55/21, 60/21, 63/21, 66/21, 69/21, 73/21 in 79/21: Odlok) določil še 25 drugih nadzornih organov, vključno s proračunsko inšpekcijo Urada RS za nadzor proračuna.

Na podlagi navedene pristojnosti, kot tudi poziva Inšpekcijskega sveta pri Ministrstvu za javno upravo, je proračunska inšpekcija v obdobju od 1. 1. do 30. 6. 2022 poleg rednih inšpekcijskih nadzorov in inšpekcijskih nadzorov na podlagi prijav, pritožb, sporočil in drugih vlog, opravila **45** nadzorov nad izvajanjem določbe prvega odstavka 2. člena in 4. člena Odloka oziroma uporabe zaščitnih mask, upoštevanja varnostne razdalje in zagotavljanja ter uporabe razkužil, kot preventivnih ukrepov za zmanjšanje tveganja okužbe in širjenja okužbe z virusom SARS-Cov-2.

V nadzore so bili zajeti neposredni in posredni proračunski uporabniki, različnih vrst in na različnih področjih javne uprave, pri katerih proračunska inšpekcija, na podlagi ZJF in drugih predpisov, opravlja nadzore v okviru svojih pristojnosti, in sicer v občinah, šolah, domovih za upokojence in drugih javnih zavodih.

V nadzorih je bila ugotovljena 1 nepravilnost v zvezi z nepravilnim nošenjem zaščitne maske.

Proračunski inšpektor je kršitelju izrekel opozorilo, na podlagi katerega je bila kršitev odpravljena.

Hujših kršitev, ki bi zahtevale sankcioniranje, proračunski inšpektorji niso ugotovili.

# 3. ANALIZA IZVEDENIH INŠPEKCIJSKIH NADZOROV

Cilj proračunske inšpekcije pri izvajanju inšpekcijskih nadzorov je zagotavljanje nadzora:

* nad čim večjim številom neposrednih proračunskih uporabnikov ter z njimi povezanimi drugimi prejemniki sredstev, ki na podlagi pogodbe, odločbe ali sklepa neposrednega uporabnika prejmejo sredstva državnega proračuna,
* nad čim večjim številom posrednih proračunskih uporabnikov,
* nad čim večjim obsegom proračunskih sredstev,
* nad čim več različnimi področji porabe proračunskih sredstev,

ter odkrivanje nezakonitosti in nepravilnosti ter sprejemanje oziroma predlaganje ukrepov za njihovo odpravo.

Cilj proračunske inšpekcije je tudi zagotavljanje nadzora nad zavezanci, pri katerih so že bili izrečeni ukrepi za odpravo nezakonitosti in nepravilnosti pri poslovanju (t.i. »follow up« nadzori), čim hitrejše odzivnosti v primerih prejetih prijav, nato v primerih, ko drugi pristojni organi podajo pobudo za izvedbo nadzora ter na druge načine zaznanih domnevnih nepravilnosti (npr. pri notranjem revidiranju in drugih oblikah nadzora, informacijah iz medijev).

## 3.1 Vrste proračunskih uporabnikov in obseg nadziranih proračunskih sredstev

Od 30 izvedenih inšpekcijskih nadzorov jih je bilo 11 izvedenih pri posrednih proračunskih uporabnikih (javni zavodi, javni skladi, javni lekarniški zavodi), 19 pa pri drugih prejemnikih sredstev, pravnih in fizičnih osebah, ki so prejemniki pomoči za nakup testov HAG za samotestiranje.

Tabela 4: Izvedeni inšpekcijski nadzori v obdobju od 1.1. do 30. 6. 2022 po vrstah proračunskih uporabnikov

|  |  |  |
| --- | --- | --- |
| **Vrsta PU oz. zavezanca** | **Število PU** | **Delež v vseh nadzorih (%)** |
| Ministrstvo, organi v sestavi  | - | - |
| Vladni PU | - | - |
| Nevladni PU | - | - |
| Pravosodni PU | - | - |
| Zakonodajni PU | - | - |
| Upravna enota | - | - |
| Občina  | - | - |
| ***skupaj NPU*** | ***-*** | ***-*** |
| Javna agencija, javni sklad | 2 | 7 |
| Javni zavod | 9 | 30 |
| ***skupaj PPU*** | ***11*** | ***37*** |
| Drugi prejemniki sredstev – pravne osebe | *17* | 57 |
| Drugi prejemniki sredstev – fizične osebe | *2* |  6 |
| ***skupaj DPS***  | ***19*** | ***63*** |
| **vsi PU in DPS** | ***30*** | ***100*** |

V 30 izvedenih inšpekcijskih nadzorih v obdobju od 1. 1. do 30. 6. 2022 je proračunska inšpekcija v nadzor zajela za skupno 173.226.228 EUR proračunskih in drugih sredstev, od tega 172.662.599 EUR v rednih inšpekcijskih nadzorih in 563.629 EUR v inšpekcijskih nadzorih na podlagi prijav, pritožb, sporočil in drugih vlog.

Tabela 5: Znesek nadziranih proračunskih sredstev v obdobju od 1. 1. do 30. 6. 2022 po proračunskih uporabnikih

|  |  |  |  |
| --- | --- | --- | --- |
| **Zap. št.** | **Proračunski uporabnik** | **Obseg nadziranih sredstev (v EUR)** | **Skupaj** |
| 1 | Kraške lekarne Ilirska Bistrica | 1.157.687 |  |
| 2 | Zavod za gozdove Slovenije | 25.046.491 |
| 3 | Javni sklad RS za podjetništvo | 39.044.900 |
| 4 | Zavod RS za šolstvo | 13.664.938 |
| 5 | UL Medicinska fakulteta | 29.898.942 |
| 6 | JZ Mestne lekarne Kamnik | 1.063.570 |
| 7 | SB dr. Franca Derganca | 17.095.889 |
| 8 | Inštitut Jožef Štefan | 45.545.938 |
| 9 | Mestna občina Ptuj | 15.784 |
| 10 | Mimovrste spletna trgovina d.o.o. | 12.980 |
| 11 | Zavod za gozdove Slovenije | 15.466 |
| 12 | Nogometni klub Domžale | 9.620 |
| 13 | Občina Brezovica | 8.695 |
| 14 | Srednja zdravstvena in kozmetična šola Celje | 8.417 |
| 15 | OŠ Sostro | 8.140 |
| 16 | Srednja šola za gostinstvo in turizem Celje | 8.047 |
| 17 | Klemen transport, prevoz blaga, Klemen Piškur s.p. | 7.950 |
| 18 | SNG Opera in balet Ljubljana | 8.842 |
| 19 | Ekonomska šola Celje | 7.030 |
| 20 | Šentjakobsko gledališče Ljubljana - društvo | 6.752 |
| 21 | Konverzija, spletni marketing d.o.o. | 5.272 |
| 22 | OŠ Antona Ukmarja Koper | 4.440 |
| 23 | OŠ Gustava Šiliha Velenje | 3.809 |
| 24 | Avtotransporti Kastelec, Kastelec Lado s.p. | 3.473 |
| 25 | OŠ Košana | 3.330 |
| 26 | OŠ Glazija | 3.145 |
| 27 | OŠ Primoža Trubarja Laško | 3.052 |
|  | ***skupaj v rednih inšpekcijskih nadzorih*** | ***172.662.599*** |
| 28 | Pomurske lekarne | 435.955 |  |
| 29 | Javni štipendijski, razvojni, invalidski in preživninski sklad RS | 118.819 |
| 30 | Osnovna šola Gornja Radgona | 8.855 |
|  | ***skupaj v inšpekcijskih nadzorih na podlagi prijav*** |  | ***563.629*** |
|  | **skupaj v vseh nadzorih** |  | **173.226.228** |

## 3.2 Ugotovljene nepravilnosti in pomanjkljivosti ter predlogi ukrepov za njihovo odpravo

V 30 izvedenih nadzorih je bila nepravilnost ugotovljena pri enem[[2]](#footnote-2) prejemniku sredstev, pravni osebi, ki je prejela pomoč za nakup HAG testov za samotestiranje.

Skupaj je bil ugotovljen 1 primer nepravilnosti in v zvezi s tem, na podlagi 104. člena ZJF, predlagan 1 ukrep. Zavezanec je nepravilnost odpravil pred izdajo zapisnika.

Nepravilnost je bila povezana z nenamensko porabo prejetih sredstev za nakup hitrih testov HAG za samotestiranje, kar je navedeno v povzetku pod točko 4 in v zapisniku opravljenega nadzora.

Predlagan ukrep inšpektorice se nanaša na dosledno upoštevanje določila Zakona o dodatnih ukrepih za preprečevanje širjenja, omilitev, obvladovanje, okrevanje in odpravo posledic COVID-19 (ZDUPŠOP)[[3]](#footnote-3) v zvezi z namensko rabo prejetih sredstev pomoči.

## 3.3 Učinki izvedenih inšpekcijskih nadzorov in predlogov ukrepov

Proračunska inšpekcija je glede izvajanja predlaganega ukrepa prejela poročilo zavezanca[[4]](#footnote-4) in zaključila, da je bil predlagani ukrep ustrezno izveden. Zavezanec je med postopkom inšpekcijskega nadzora pri FURS vložil vlogo za vračilo sredstev, od navedenega organa prejel odločbo za vračilo sredstev in na podlagi odločbe v proračun RS vrnil sredstva. Izvedba ukrepa prispeva k povečanju proračunskih sredstev v višini 1.628 eur. Več podrobnosti je v povzetkih pod točko 4.

# 4. POVZETEK ZAKLJUČENIH NADZOROV, UGOTOVLJENIH NEPRAVILNOSTI IN SPREJETIH UKREPOV

|  |
| --- |
| **Kraške lekarne Ilirska Bistrica**<https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2022/Kraske-lekarne-Ilirska-Bistrica.pdf> |
| vrsta proračunskega uporabnika | PPU |
| podlaga za uvedbo nadzora | LND 2021 |
| obseg nadziranih sredstev | 1.157.687 |
| predmet nadzora | pregled poslovanja na podlagi 112. člena ZLD-1 in na podlagi 18. člena ZPFOLERD-1, Zakon o nalezljivih boleznih, Odlok o začasnih ukrepih za preprečevanje in obvladovanje okužb z nalezljivo boleznijo COVID-19 |
| ugotovljene nepravilnosti (da / ne) | ne |

|  |
| --- |
| **Zavod za gozdove**<https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2022/Zavod-za-gozdove-Slovenije.pdf> |
| vrsta proračunskega uporabnika | PPU |
| podlaga za uvedbo nadzora | LND 2021 |
| obseg nadziranih sredstev | 25.046.491 |
| predmet nadzora | izvajanje ZJF in predpisov, ki urejajo poslovanje s sredstvi državnega proračuna v letu 2020 |
| ugotovljene nepravilnosti (da / ne) | ne |

|  |
| --- |
| **Javni sklad RS za podjetništvo** <https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2022/Javni-sklad-RS-za-podjetnistvo.pdf> |
| vrsta proračunskega uporabnika | PPU |
| podlaga za uvedbo nadzora | LND 2021 |
| obseg nadziranih sredstev | 39.044.900 |
| predmet nadzora | izvajanje ZJF in predpisov, ki urejajo poslovanje s sredstvi državnega proračuna v letu 2020 |
| ugotovljene nepravilnosti (da / ne) | ne |

|  |
| --- |
| **JZ Mestne lekarne Kamnik**<https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2022/JZ-Mestne-lekarne-Kamnik.pdf> |
| vrsta proračunskega uporabnika | PPU |
| podlaga za uvedbo nadzora | LND 2021 |
| obseg nadziranih sredstev | 1.063.570 |
| predmet nadzora | pregled poslovanja na podlagi 112. člena ZLD-1 |
| ugotovljene nepravilnosti (da /ne) | ne |

|  |
| --- |
| **SB dr. Franca Derganca**<https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2022/SB-dr.-Franca-Derganca-Nova-Gorica.pdf> |
| vrsta proračunskega uporabnika | PPU |
| podlaga za uvedbo nadzora | LND 2021 |
| obseg nadziranih sredstev | 17.095.889 |
| predmet nadzora | izvajanje ZJF in predpisov, ki urejajo poslovanje s sredstvi državnega proračuna v letu 2020 in posameznih določil ZPFOLERD-1 v letih 2017, 2018 in 2019 |
| ugotovljene nepravilnosti (da / ne) | ne |

|  |
| --- |
| **Mestna občina Ptuj**<https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2022/MO-Ptuj.pdf> |
| vrsta proračunskega uporabnika | DPS |
| podlaga za uvedbo nadzora | LND 2022 |
| obseg nadziranih sredstev | 15.784 |
| predmet nadzora | pregled poslovanja s sredstvi prejete pomoči za nakup hitrih testov HAG za samotestiranje zaposlenih in izpolnjevanje pogojev za dodelitev sredstev |
| ugotovljene nepravilnosti (da / ne) | ne |

|  |
| --- |
| **Mimovrste spletna trgovina d.o.o. Ljubljana**<https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2022/Mimovrste-d.o.o..pdf> |
| vrsta proračunskega uporabnika | DPS |
| podlaga za uvedbo nadzora | LND 2022 |
| obseg nadziranih sredstev | 12.980 |
| predmet nadzora | pregled poslovanja s sredstvi prejete pomoči za nakup hitrih testov HAG za samotestiranje zaposlenih in izpolnjevanje pogojev za dodelitev sredstev |
| ugotovljene nepravilnosti (da /ne) | da |
| opis nepravilnosti | nenamenska poraba sredstev v višini 1.627,79 |
| opis predlogov ukrepov | naj obvesti FURS, da izda odločbo za vračilo  |
| način realizacije predlogov ukrepov | vračilo sredstev v višini 1.627,79 v proračun na podlagi odločbe FURS še v času trajanja inšpekcijskega nadzora |
| so predlogi ukrepov ustrezno realizirani | da |

|  |
| --- |
| **Zavod za gozdove Slovenije**<https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2022/Zavod-za-gozdove-Slovenije-v2.pdf> |
| vrsta proračunskega uporabnika | DPS |
| podlaga za uvedbo nadzora | LND 2022 |
| obseg nadziranih sredstev | 15.466 |
| predmet nadzora | pregled poslovanja s sredstvi prejete pomoči za nakup hitrih testov HAG za samotestiranje zaposlenih in izpolnjevanje pogojev za dodelitev sredstev |
| ugotovljene nepravilnosti (da /ne) | ne |

|  |
| --- |
| **Srednja zdravstvena in kozmetična šola Celje**<https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2022/Srednja-zdravstvena-in-kozmeticna-sola-Celje.pdf> |
| vrsta proračunskega uporabnika | DPS |
| podlaga za uvedbo nadzora | LND 2022 |
| obseg nadziranih sredstev | 8.417 |
| predmet nadzora | pregled poslovanja s sredstvi prejete pomoči za nakup hitrih testov HAG za samotestiranje zaposlenih in izpolnjevanje pogojev za dodelitev sredstev |
| ugotovljene nepravilnosti (da /ne) | ne |

|  |
| --- |
| **Ekonomska šola Celje**<https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2022/Ekonomska-sola-Celje.pdf> |
| vrsta proračunskega uporabnika | DPS |
| podlaga za uvedbo nadzora | LND 2022 |
| obseg nadziranih sredstev | 7.030 |
| predmet nadzora | pregled poslovanja s sredstvi prejete pomoči za nakup hitrih testov HAG za samotestiranje zaposlenih in izpolnjevanje pogojev za dodelitev sredstev |
| ugotovljene nepravilnosti (da / ne) | ne |

|  |
| --- |
| **Osnovna šola Antona Ukmarja Koper**<https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2022/OS-Antona-Ukmarja-Koper.pdf> |
| vrsta proračunskega uporabnika | DPS |
| podlaga za uvedbo nadzora | LND 2022 |
| obseg nadziranih sredstev | 4.440 |
| predmet nadzora | pregled poslovanja s sredstvi prejete pomoči za nakup hitrih testov HAG za samotestiranje zaposlenih in izpolnjevanje pogojev za dodelitev sredstev |
| ugotovljene nepravilnosti (da / ne) | ne |

|  |
| --- |
| **Osnovna šola Glazija**<https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2022/OS-Glazija.pdf> |
| vrsta proračunskega uporabnika | DPS |
| podlaga za uvedbo nadzora | LND 2022 |
| obseg nadziranih sredstev | 3.145 |
| predmet nadzora | pregled poslovanja s sredstvi prejete pomoči za nakup hitrih testov HAG za samotestiranje zaposlenih in izpolnjevanje pogojev za dodelitev sredstev |
| ugotovljene nepravilnosti (da /ne) | ne |

|  |
| --- |
| **Osnovna šola Primoža Trubarja Laško**<https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2022/OS-Primoza-Trubarja-Lasko.pdf> |
| vrsta proračunskega uporabnika | DSP |
| podlaga za uvedbo nadzora | LND 2022 |
| obseg nadziranih sredstev | 3.052 |
| predmet nadzora | pregled poslovanja s sredstvi prejete pomoči za nakup hitrih testov HAG za samotestiranje zaposlenih in izpolnjevanje pogojev za dodelitev sredstev |
| ugotovljene nepravilnosti (da / ne) | ne |

1. Zdravstveni dom Ljubljana, JZ Športni objekti Maribor, Talum d.d. [↑](#footnote-ref-1)
2. Mimovrste spletna trgovina d.o.o. Ljubljana [↑](#footnote-ref-2)
3. Mimovrste spletna trgovina d.o.o. Ljubljana [↑](#footnote-ref-3)
4. Mimovrste spletna trgovina d.o.o. Ljubljana [↑](#footnote-ref-4)